**Iepirkuma līgumS Nr. 01J02-1/\_\_\_\_\_\_\_\_\_\_\_**

Rīgā, 2015. gada \_\_\_\_\_. oktobrī

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi, rīkojas rektors Leonīds Ribickis, turpmāk tekstā - “Pasūtītājs”, no vienas puses, un

**pretendentu apvienība - SIA “Civitta Latvija”,** reģistrācijas Nr.40103391513, **un UAB “Civitta”**,reģistrācijas Nr.302477747,kuru pārstāv SIA “Civitta Latvija” prokūriste un UAB “Civitta” pilnvarotā persona (08.09.2015. pilnvara Nr.20150908-1), Māra Paršāne, turpmāk tekstā – “Uzņēmējs”, no otras puses,

abi kopā un katrs atsevišķi turpmāk saukti “Līdzējs/ Līdzēji”, atbilstoši iepirkuma *“Tehniski ekonomiskā pamatojuma izstrāde RTU Inženierzinātņu un viedo tehnoloģiju Zinātnes un inovāciju centram”*, identifikācijas Nr. RTU-2015/133, rezultātiem noslēdz šādu līgumu, turpmāk saukts “Līgums”:

1. **Līguma priekšmets, termiņš un pārstāvības noteikumi**
   1. **Pasūtītājs** uzdod un **Uzņēmējs** apņemas sniegt Tehniski ekonomiskā pamatojuma RTU Inženierzinātņu un viedo tehnoloģiju Zinātnes un inovāciju centram izstrādes pakalpojumus(turpmāk tekstā – “Pakalpojumi”) saskaņā ar Uzņēmēja iesniegto Tehnisko piedāvājumu (Līguma pielikums Nr.2 un pielikums Nr.3) un Finanšu piedāvājumu (Līguma pielikums Nr.4), šī Līguma noteikumiem un normatīvajiem tiesību aktiem, kas regulē Pakalpojumu sniegšanu.
   2. **Uzņēmējs** Līgumā 1.1.punktā noteikto Pakalpojumu izpildi veic saskaņā ar Tehniskajā specifikācijā norādīto pakalpojumu izpildes laiku – **līdz 2015. gada 15. decembrim** un līgums ir spēkā līdz Līguma saistību pilnīgai izpildei.
   3. **Pasūtītāja** par Līguma saistību izpildes kontroli atbildīgā persona: **Dace Vītola**, tālruņa Nr. 67089079, e-pasts: [dace.vitola@rtu.lv](mailto:dace.vitola@rtu.lv), turpmāk Līguma tekstā arī **Pasūtītāja** Pārstāvis, kuram ir noteikti šādi pienākumi:
      1. kontrolēt Līguma saistību izpildi;
      2. pārbaudīt sniegtā Pakalpojuma atbilstību tehniskās specifikācijas prasībām;
      3. saskaņot **Uzņēmēja** iesniegto rēķinu;
      4. parakstīt nodošanas - pieņemšanas aktu.
   4. **Uzņēmēja** par Līgumā noteikto Pakalpojuma izpildi atbildīgā persona: **Māra Paršāne**, tālruņa Nr. 26829979, e-pasts: [mara.parsane@civitta.lv](mailto:mara.parsane@civitta.lv), turpmāk Līguma tekstā arī **Uzņēmēja** Pārstāvis, kuram ir noteikti šādi pienākumi:
      1. pieņemt Pasūtījumu no **Pasūtītāja** pārstāvja;
      2. saskaņot ar **Pasūtītāja** pārstāvi Pakalpojuma izpildes termiņus;
      3. izrakstīt rēķinu un nodošanas – pieņemšanas aktu.
   5. Projekta nosaukums un vienošanās numurs, kura ietvaros tiek slēgts Līgums – ERAF līdzfinansētais projekts „Rīgas Tehniskās universitātes institucionālās kapacitātes attīstība”, vienošanās Nr. 2015/0018/2DP/2.1.1.3.3/15/IPIA/VIAA/001 (RTU PVS Nr. 1921).
2. **Līguma summa un norēķinu kārtība**
   1. Līguma 1.1.punktā noteikto veicamo Pakalpojumu kopsumma Līguma izpildes termiņā nepārsniedz **EUR 8390,00** (astoņi tūkstoši trīs simti deviņdesmit euro un 00 centi), neieskaitot PVN.
   2. Norēķinos tiek piemērota attiecīgajā periodā spēkā esošā PVN likme. Ja saskaņā ar normatīvajiem aktiem turpmāk tiek grozīta PVN likme.
   3. Šajā Līgumā paredzētais Pakalpojums tiek uzskatīts par izpildītu, kad abi Līdzēji paraksta visa Pakalpojumu pieņemšanas – nodošanas aktu (Līguma Pielikums Nr.1).
   4. Avanss Uzņēmējam 30% (trīsdesmit procentu) apmērā, kas ir **EUR 2517,00** (divi tūkstoši pieci simti septiņpadsmit euro un 00 centi) bez PVN, no Līguma summas, tiek izmaksāts 30 (trīsdesmit) dienu laikā no Rēķina saņemšanas dienas. Uzņēmējam rēķins par avansu Pasūtītājam jāiesniedz 3 (trīs) darba dienu laikā no Līguma parakstīšanas dienas.
   5. Atlikušo Līguma summas daļu **EUR 5873,00** (pieci tūkstoši astoņi simti septiņdesmit trīs euro un 00 centi) bez PVN Pasūtītājs samaksā 30 (trīsdesmit) dienu laikā pēc **visa** Pakalpojuma pieņemšanas – nodošanas akta abpusējas parakstīšanas un atbilstoša Uzņēmēja rēķina saņemšanas dienas, pārskaitot naudu Uzņēmēja iesniegtā rēķina norādītajā bankas kontā.
   6. **Pasūtītājs** samaksu veic bezskaidras naudas norēķinu veidā pēc Pakalpojuma pabeigšanas 30 (trīsdesmit) dienu laikā no abpusējas nodošanas – pieņemšanas Akta parakstīšanas par Pakalpojuma izpildi un rēķina saņemšanas dienas.
   7. **Uzņēmējs**, sagatavojot rēķinu, tajā iekļauj informāciju ar nepieciešamajiem rekvizītiem, tajā skaitā iepirkuma, uz kura pamata noslēgts šis līgums, identifikācijas Nr., līguma numuru, Projekta nosaukumu un vienošanās numuru. Ja **Uzņēmējs** nav iekļāvis šajā Līguma punktā noteikto informāciju rēķinā un nodošanas - pieņemšanas aktā, **Pasūtītājam** ir tiesības prasīt **Uzņēmējam** veikt atbilstošas korekcijas rēķinā un aktā un nemaksāt rēķinā norādīto summu līdz brīdim, kad **Uzņēmējs** novērsīs konstatētās nepilnības.
   8. **Uzņēmējs** sagatavo rēķinu un PVN aprēķina atbilstoši Pievienotās vērtības nodokļa likumam un citiem Latvijas Republikā spēkā esošiem normatīviem aktiem.
   9. Maksājums skaitās izdarīts brīdī, kad bankā ir iesniegts maksājuma uzdevums naudas iemaksai **Uzņēmēja** izsniegtajā rēķinā norādītājā bankas kontā.
   10. Pakalpojuma cenā ietvertas visas izmaksas, lai pienācīgi izpildītu līgumu un **Uzņēmējam** nav tiesību uz Līgumcenas palielinājumu.
   11. Ja Līgums **Pasūtītāja** vainas dēļ tiek izbeigts pirms termiņa, **Pasūtītājs** 10 (desmit) darba dienu laikā pēc Līguma izbeigšanas, izdara pilnīgu norēķinu ar **Uzņēmēju** par faktiski sniegtajiem pakalpojumiem.
3. **UZŅĒMĒJA pienākumi un tiesības**
   1. **Uzņēmējs** apņemas:
      1. Nodrošināt Pakalpojumu izpildi atbilstoši Līguma noteikumiem;
      2. Nodrošināt izpildāmo Pakalpojumu kvalitāti atbilstoši Iepirkuma Tehniskajai specifikācijai, Līgumam un Tehniskajam piedāvājumam (Līguma Pielikums Nr.2 un pielikums Nr.3);
      3. Nodrošināt Līguma izpildi ar atbilstoši kvalificētiem speciālistiem, kas nepieciešams Līguma izpildei;
      4. Uzņēmējs papildus minētajām saistībām apņemas **Pasūtītāja** telpās un teritorijā ievērot **Pasūtītāja** iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām.
   2. **Uzņēmējs** Pakalpojumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies **Pasūtītājs**.
4. **Iepirkuma līguma izpildē iesaistītā personāla un apakšuzņēmēju nomaiņa**
   1. Uzņēmējs ir tiesīgs, saskaņojot ar Pasūtītāju, veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 4.2. punktā minētos gadījumus.
   2. Pasūtītājs nepiekrīt Līguma 4.1.punktā apakšuzņēmēju nomaiņai, ja pastāv šāds nosacījums:
      1. Piedāvātais apakšuzņēmējs atbilst Publisko iepirkumu likumā minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro Publisko iepirkumu likuma noteikumus atbilstoši rīkotajai iepirkuma procedūrai.
   3. Uzņēmējs drīkst veikt apakšuzņēmēju, kuru sniedzamo pakalpojumu vērtība ir 20 procenti no kopējās Līguma vērtības vai lielāka, nomaiņu, uz ko neattiecas Līguma 4.2.punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Uzņēmējs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
   4. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likumā minētie kandidātu un pretendentu izslēgšanas nosacījumi, ko Pasūtītājs pārbauda, ievērojot Līguma 4.2.1.punkta noteikumus.
   5. Pasūtītājs piekrīt speciālista (personāla) nomaiņai vai jauna speciālista (personāla) iesaistīšanai Līguma izpildē (Līguma pielikums Nr.3), ja tas atbilst Iepirkuma ar ID Nr. RTU-2015/133 nolikuma 5.punkta attiecīgajos apakšpunktos izvirzītajām kvalifikācijas prasībām attiecībā uz speciālistu. Uzņēmējs iesniedz Pasūtītājam nepieciešamos dokumentus iepriekš minēto prasību apliecināšanai.
   6. Pasūtītājs pieņem lēmumu atļaut vai atteikt apakšuzņēmēju un/vai speciālista (personāla) nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 4.nodaļas noteikumiem. Pasūtītājs šo lēmumu Uzņēmējam paziņo rakstiski.
5. **PASŪTĪTĀJA pienākumi un tiesības**
   1. **Pasūtītājs** apņemas:
      1. Nodrošināt nepieciešamo skaidrojošo informāciju un iesniegt **Uzņēmējam** termiņā, par kuru Līdzēji būs savstarpēji vienojušies;
      2. Pilnā mērā un nepieciešamajā apjomā sniegt Uzņēmējam visu nepieciešamo dokumentāciju tādā kārtībā un veidā, lai Uzņēmējs pienācīgi un atbilstoši šim līgumam varētu veikt Pakalpojumus.
      3. 5 (piecu) darba dienu laikā pēc Pakalpojuma nodošanas – pieņemšanas akta saņemšanas, pieņemt Pakalpojumu vai tā posmu no **Uzņēmēja** vai paziņot par šo Pakalpojumu vai tā posmu nekvalitatīvu izpildi vai neatbilstību dokumentācijai, iesniedzot **Uzņēmējam** rakstiski pamatotu pretenziju, turpmāk saukts – Defektu akts;
      4. Savlaicīgi un pilnā apjomā apmaksāt izpildītos un pieņemto Pakalpojumu vai tā posmu saskaņā ar Līguma 2.punkta noteikumiem.
   2. **Pasūtītājam** ir tiesības saņemt informāciju par šajā Līgumā paredzētā Pakalpojuma izpildes norisi.
   3. **Pasūtītājam** ir tiesības neveikt samaksu par izpildīto Pakalpojumu, ja dokumentāli ar aktu, ko sastādījuši abi Līdzēji, konstatēta Pakalpojuma neatbilstoša kvalitāte vai būtiska atkāpe no normām, līdz šo trūkumu novēršanai par **Uzņēmēja** līdzekļiem Pušu saskaņotā termiņā.
6. **Līgumslēdzēju atbildība**
   1. Līdzēji ir atbildīgi par Līguma izpildi. Līdzējs, kas vainīgs Līguma noteikumu neievērošanā, atlīdzina tā vainas dēļ otram Līdzējam nodarītos zaudējumus.
   2. Par Līgumā noteikto Pakalpojumu termiņu nokavējumu **Uzņēmējs** maksā **Pasūtītājam** līgumsodu 0,5% (piecas desmitdaļas procenta) apmērā no Līguma summas par katru nokavēto dienu, bet ne vairāk kā 10% (desmit) procenti no Līguma summas.
   3. Par Līgumā noteikto maksājuma termiņu nokavējumu **Pasūtītājs** maksā **Uzņēmējam** līgumsodu 0,5% (piecas desmitdaļas procenta) apmērā no Līguma summas par katru nokavēto dienu, bet ne vairāk kā 10% (desmit) procenti no Līguma summas.
   4. Ja **Pasūtītājs** ir aprēķinājis Līguma 6.2.punktā noteikto līgumsodu, apmaksājot **Uzņēmēja** iesniegtos rēķinus, **Pasūtītājam** ir tiesības veikt līgumsoda ieturējumu.
   5. Līgumsoda samaksa neatbrīvo Līdzējus no līgumsaistību izpildes.
   6. Maksimālais līgumsoda apjoms, ko **Uzņēmējs** maksā **Pasūtītājam** nevar būt lielāks par 10% no kopējās Līguma summas
7. **Pakalpojumu nodošanas – pieņemšanas kārtība**
   1. Nodošanas - pieņemšanas aktu par paveikto Pakalpojumu no **Pasūtītāja** puses paraksta **Pasūtītāja** pārstāvis.
   2. Pēc visa Pakalpojuma vai tā posma izpildes **Uzņēmējs** ne vēlāk kā 2 (divu) darba dienu laikā sagatavo un iesniedz **Pasūtītājam** nodošanas – pieņemšanas aktu.
   3. **Pasūtītājam** 5 (piecu) darba dienu laikā no nodošanas – pieņemšanas akta saņemšanas jānosūta **Uzņēmējam** parakstīts nodošanas – pieņemšanas akts vai parakstīts akts ar motivētiem iebildumiem pieņemt aktā norādīto, **Uzņēmēja** izpildīto Pakalpojumu vai tā posmu. Nodošanas - pieņemšanas aktā norādītais **Pasūtītāja** nepieņemtais Pakalpojums tiek apmaksāts pēc to pieņemšanas no **Pasūtītāja** puses. Ja **Pasūtītāja** konstatē, ka Pakalpojums tiek veikts nekvalitatīvi vai neatbilstoši Līguma noteikumiem, **Pasūtītājs** iesniedz **Uzņēmējam** aktu.
   4. **Uzņēmējam** aktā minētie trūkumi jānovērš aktā noteiktajā Pušu saskaņotā termiņā. Ja aktā minētie trūkumi ir radušies **Uzņēmēja** darbības vai bezdarbības rezultātā, izdevumi šo trūkumu novēršanai jāapmaksā **Uzņēmējam** un tas nedod tiesības uz konkrētā gadījumā noteikto veicamo Pakalpojumu izpildes termiņa pagarinājumu.
   5. Ja **Uzņēmējs** nav atbildīgs par kādu no aktā minētajiem trūkumiem, **Uzņēmējs** ne vēlāk kā 1 (vienas) darba dienas laikā par to rakstiski ziņo **Pasūtītājam**. Ja **Pasūtītājs** piekrīt, tad Līguma šajā punktā minētā gadījumā defektu novēršanas izdevumus apmaksā **Pasūtītājs**.
8. **Līguma grozīšanas, papildināšanas un izbeigšanas kārtība** 
   1. Pieļaujami tikai tādi līguma grozījumi, kas izdarīti, ievērojot Publisko iepirkumu likuma 67.1pantu. Jebkuri līguma grozījumi noformējami rakstiski.
   2. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Pakalpojumu kvalitāti un Pakalpojumu veikšanas laiku.
   3. Līdzēji var izbeigt Līgumu pirms termiņa tikai savstarpēji rakstiski vienojoties atbilstoši Līguma noteikumiem.
   4. **Pasūtītājam** ir tiesības atteikties no atsevišķiem Pakalpojuma posmiem objektīvu iemeslu dēļ, par to rakstiski brīdinot otru pusi vismaz 20 (divdesmit) darba dienas iepriekš un veicot savstarpējus norēķinus.
   5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
   6. Līguma izbeigšanas gadījumā Pusēm ir pienākums 20 (divdesmit) dienu laikā, skaitot no Līguma izbeigšanas dienas, pilnībā veikt savstarpējos norēķinus.
   7. Jebkurā Līguma izbeigšanas gadījumā **Uzņēmējs** un **Pasūtītājs** apņemas izpildīt visas saistības, kas radušās līdz Līguma izbeigšanas brīdim.
9. **Nepārvarama vara**
   1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
   2. Līdzējam, kuš atsaucas uz nepārvaramu varu, par to jāpaziņo rakstiski otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējai radušies.
   3. a nepārvaramas varas apstākļi turpinās ilgāk par 30 (trīsdesmit) dienām, katram no Līdzējiem ir tiesības vienpusēji atkāpties un pārtraukt Līgumu. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
10. **Konfidencialitāte**
    1. Līdzēji apņemas neizpaust informāciju vai datus, kurus tās ir sniegušas vai saņēmušas saskaņā ar šo līgumu. Līdzēji apņemas neatklāt un neizpaust vispārējā veidā vai daļēji faktus un informāciju kādai trešajai personai, izņemot normatīvajos aktos noteiktos gadījumus un gadījumus, kad šī līguma otrs līdzējs iepriekš rakstiski piekritis tās izpaušanai.
    2. Šī Līguma 10.1.punkta nosacījumi neaizliedz Izpildītājam sniegt informāciju tā profesionālajiem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un rakstiski uzņemsies līdzīgus konfidencialitātes nosacījumus.
    3. Līguma 10.1. un 10.2.punktos ietvertie pienākumi un ierobežojumi neattiecas uz informāciju:
       1. kura ir vai kļūst publiski pieejama;
       2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi;
       3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.
    4. Pasūtītājs ir informēts, ka saskaņā ar likuma „Par zvērinātiem revidentiem” 34.panta trešo daļu zvērināta revidenta darba dokumenti ir pieejami revīzijas pakalpojumu kvalitātes kontroles vajadzībām. Uz personām, kas veic revīzijas pakalpojumu kvalitātes kontroli, attiecas tās pašas konfidencialitātes prasības, kas noteiktas zvērinātam revidentam.
11. **Citi noteikumi**
    1. Pusēm ir tiesības organizēt nepieciešamās tikšanās, pārrunas, kā arī izpildīt citas saskaņotas darbības, kas saistītas ar šī līguma noteikumi izpildi.
    2. Jautājumus, kas Līgumā nav atrunāti, Līdzēji risina atbilstoši Latvijas Republikā spēkā esošajos normatīvajos aktos noteiktai kārtībai.
    3. Strīdi, kas Līdzējiem rodas, izpildot Līgumu, tiek risināti pārrunu ceļā, bet, ja vienošanos panākt nevar, tad jebkurš strīds, nesaskaņa vai prasība, kas saistīti ar Līgumu, tā izbeigšana, grozīšanu vai spēkā esamību, tiek risināti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
    4. Nevienam no Līdzējiem nav tiesību nodot no šā Līguma izrietošās saistības vai tiesības trešajām personām bez otra Līdzēja rakstiskas piekrišanas, līdz ar to visas vienošanās vai līgumi, kurus viens no Līdzējiem noslēdzis, pārkāpjot šos nosacījumus, uzskatāmi par spēkā neesošiem no noslēgšanas brīža.
    5. Līdzēji ar saviem parakstiem apliecina, ka tiem ir saprotams Līguma saturs, nozīme un sekas. Līdzēji ir izlasījuši Līgumu un tas ietver Līdzēju pilnīgu vienošanos, un to nevar grozīt citādi kā tikai ar rakstveida vienošanos, kuru Līdzēji paraksta un kura kļūst par Līguma neatņemamu sastāvdaļu
    6. Ja kāds no Līguma noteikumiem zaudē juridisko spēku, tas neietekmē pārējos noteikumus.
    7. Līgums sagatavots 2 (divos) eksemplāros, uz \_\_\_ (\_\_\_\_\_\_\_\_\_\_\_\_\_\_) lapām, ieskaitot pielikumus, no tiem vienu saņem **Pasūtītājs**, otru - **Uzņēmējs**. Abiem eksemplāriem ir vienāds juridisks spēks.
    8. Līgumam pievienoti šādi pielikumi, kas ir tā neatņemamas sastāvdaļas:

12.9.1. Pielikums Nr.1 - Pakalpojumu nodošanas – pieņemšanas akta paraugs;

12.9.2. Pielikums Nr.2 - Tehniskā piedāvājuma kopija;

12.9.3. Pielikums Nr.3 – Uzņēmēja par Līguma izpildi atbildīgā personāla CV kopija;

12.9.4. Pielikums Nr.4 - Finanšu piedāvājuma kopija;

12.9.5. Pielikums Nr.5 – M.Paršānes pilnvaras Nr.20150908-1 kopija.

1. **Pušu rekvizīti**

|  |  |
| --- | --- |
| **Pasūtītājs:**  **Rīgas Tehniskā universitāte**  Kaļķu iela 1, Rīga, LV – 1658  Reģ. Nr. 3341000709  PVN Nr. LV90000068977  Valsts kase, BIC – TRELLV22  LV31TREL915011H000000  rektors  \_\_\_\_\_\_\_\_\_\_\_\_\_\_\_\_\_\_\_\_\_/L.Ribickis/ | **Uzņēmējs:**  **Pretendentu apvienības SIA “Civitta Latvija” un UAB “Civitta”** vārdā  **SIA “Civitta Latvija”**  Reģ. Nr. 40103391513  PVN Nr. LV40103391513  Maskavas iela 6, Rīga, LV-1050  Konta Nr. LV84HABA0551030311878  AS Swedbank, Kods: HABALV22  prokūriste  \_\_\_\_\_\_\_\_\_\_\_\_\_\_\_\_\_\_\_/M.Paršāne/ |

1.pielikums

2015. gada \_\_\_.oktobra iepirkuma līguma Nr. 01J02-1/\_\_\_\_

APSTIPRINU: APSTIPRINU:

|  |  |
| --- | --- |
| IZPILDĪTĀJS:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Nod.maks. reģ. Nr. LV \_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PASŪTĪTĀJS:  **Rīgas Tehniskā universitāte**  PVN Reģ. Nr. LV90000068977  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pakalpojumu nodošanas - pieņemšanas**

**akta paraugs**

Rīga, 201\_\_.gada \_\_\_\_\_.\_\_\_\_\_\_\_\_\_

Mēs, apakšā parakstījušies,

UZŅĒMĒJS: \_\_\_\_ „\_\_\_\_\_\_\_\_\_\_\_”, \_\_\_\_\_\_\_\_\_\_\_\_\_\_\_\_\_\_\_\_\_\_\_ personā no vienas puses,

PASŪTĪTĀJS: Rīgas Tehniskā universitāte, \_\_\_\_\_\_\_\_\_\_\_\_\_\_\_\_\_ personā, no otras puses,

sastādījām šo aktu par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Līgums Nr.\_\_\_\_\_\_\_\_\_\_\_\_\_\_\_\_\_\_) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

UZŅĒMĒJS ir sniedzis pakalpojumu par summu, kas atbilst EURO \_\_\_\_\_\_\_\_\_\_\_\_\_\_\_\_\_, bez PVN 21%. PVN summa ir EURO \_\_\_\_\_\_\_\_ .

Kopējā līguma summa EURO \_\_\_\_\_\_\_\_, t.sk. PVN 21%.

Summa apmaksai: EURO \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) t.sk. PVN.

Pakalpojums veikts atbilstoši PASŪTĪTĀJA prasībām. Pusēm savstarpējo pretenziju nav.

|  |  |
| --- | --- |
| Pakalpojumu nodeva:  UZŅĒMĒJA  pārstāvis\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/ | Pakalpojumu pieņēma:  PASŪTĪTĀJA  Pārstāvis\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ |